Diari Oficial de la Generalitat Valenciana


Sumari del DOGV 5518, del 23-05-2007 (2007/6534)

RESOLUCIÓ de 10 de maig de 2007, de la directora general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni entre la Conselleria d'Agricultura, Pesca i Alimentació i la Comunitat de Regants Canal Xúquer-Túria Sector III Benimodo per a l'execució d'obres de modernització de regadius..
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5518

Data del DOGV
:   23-05-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/6534


Data del document
:   10-05-2007

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Agricultura, Pesca i Alimentació
    * Benimodo
    * cooperació administrativa
    * ordenació hidroagrícola

RESOLUCIÓ de 10 de maig de 2007, de la directora general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni entre la Conselleria d'Agricultura, Pesca i Alimentació i la Comunitat de Regants Canal Xúquer-Túria Sector III Benimodo per a l'execució d'obres de modernització de regadius.. [2007/6534]  
Subscrit, després de la tramitació prèvia reglamentària, entre la conselleria d'Agricultura, Pesca i Alimentació i la Comunitat de Regants Canal Xúquer-Túria Sector III Benimodo, el 8 de març de 2007, un Conveni per a l'execució d'obres de modernització de regadius, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Comunitat Valenciana l'esmentat Conveni, que ha quedat inscrit en el Registre de Convenis amb el número 0278/2007, i que figura com a annex d'esta resolució.  
València, 10 de maig de 2007. La directora general de Relacions amb les Corts i Secretariat del Govern: Angélica Such Ronda  
CONVENI ENTRE LA CONSELLERIA D'AGRICULTURA, PESCA I ALIMENTACIÓ I LA COMUNITAT DE REGANTS CANAL XÚQUER-TÚRIA SECTOR III BENIMODO PER A L'EXECUCIÓ D'OBRES DE MODERNITZACIÓ DE REGADIUS  
València, 8 de març de 2007  
COMPAREIXEN  
D'una part, el conseller d'Agricultura, Pesca i Alimentació, el Sr. Juan G. Cotino Ferrer, en exercici de les competències atribuïdes per mitjà dels decrets 6/04, de 26 d'agost de 2004 (DOGV núm. 4.829, de 27 d'agost de 2004), i 7/04, de 27 d'agost de 2004 (DOGV núm. 4.830, de 30 d'agost de 2004), i en virtut de l'autorització concedida per l'Acord de 14 de juliol de 2006, del Consell.  
I d'una altra, el Sr. José Puig Miravalls, president de la Comunitat de Regants Canal Xúquer-Túria Sector III Benimodo, facultat per mitjà de l'Acord de 14 de juny de 2006, de la Junta General de la Comunitat de Regants.  
EXPOSEN  
En l'apartat 2 de l'article 4 de la Llei 8/2002, de 5 de desembre, d'Ordenació i Modernització de les Estructures Agràries de la Comunitat Valenciana, s'establix que, en desplegament de les funcions d'interés agrari de la Comunitat, la política agrària promourà actuacions com ara la cooperació tècnica i econòmica d'índole agrària amb altres organismes, corporacions i institucions.  
La Generalitat, d'acord amb una utilització racional de l'aigua i amb el compliment de la seua funció social, orienta la seua política agrària, de conformitat amb l'article 27 de la Llei, cap a la consecució, entre altres, de la finalitat de consolidació i modernització dels regadius, de manera que s'incrementen les disponibilitats del recurs sense minva de la qualitat i de l'eficàcia del seu aprofitament.  
En este sentit, la política de modernització de regadius dissenyada i executada per la Generalitat Valenciana es dirigix cap a la consecució d'estos objectius, i això en el marc operatiu que oferix en l'actualitat el Pla Millorar.  
Amb data 18 d'octubre de 2001 es va subscriure un acord marc de col·laboració entre el Ministeri d'Agricultura, Pesca i Alimentació i la conselleria d'Agricultura, Pesca i Alimentació per a la tramitació, la posada en marxa i el desplegament del Pla Nacional de Regadius Horitzó 2008. El 16 d'agost de 2003 es va subscriure un conveni de col·laboració entre les mateixes parts per tal de desplegar l'acord marc esmentat. En estos documents es preveia la utilització de l'estructura i els mecanismes de finançament de la Sociedad Estatal de Infraestructuras Agrarias, SEIASA de la Meseta Sur, SA (d'ara en avant, SEIASA) per a executar les obres de millora i consolidació de regadius, declarades d'interés general.  
En conseqüència, el 25 de novembre de 2005 la conselleria i la SEIASA van subscriure un protocol per a establir les bases de col·laboració entre les dos, en què es van definir les actuacions que podien acollir-se al que s'hi disposa (obres completes de modernització de regadius, declarades d'interés general de l'Estat) i on es va crear una comissió de seguiment paritària encarregada de seleccionar les obres a executar i la resta de les condicions de caràcter tècnic i econòmic que haurien de complir les actuacions objecte de la col·laboració.  
La comissió de seguiment esmentada en el protocol es va constituir el dia 23 de desembre de 2005, i es va prendre l'acord d'invitar les comunitats de regants a presentar les seues sol·licituds d'ajuda a l'empara del Protocol de 25 de novembre, sempre que les seues obres de modernització de regadius estigueren declarades d'interés general de l'Estat i no comptaren amb actuacions de la SEIASA ja aprovades.  
Després de l'anàlisi de les sol·licituds presentades, la comissió acordà, en la seua reunió de 15 de març de 2006, incloure entre les obres a executar les corresponents a setze comunitats de regants, una de les quals és la de la Comunitat de Regants Canal Xúquer-Túria Sector III, Benimodo, que havia presentat la seua sol·licitud d'ajuda amb data 10 de gener de 2006.  
Esta entitat ha subscrit amb la SEIASA, el dia 16 de novembre de 2005, un "Conveni regulador per a la construcció i explotació de les obres de modernització i consolidació dels regadius de la Comunitat de Regants Canal Xúquer-Túria Sector III, Benimodo", amb un pressupost estimatiu de 5.835.100,17 €, i la seua Assemblea General ha acordat la participació en el finançament de les obres segons s'acredita en el dit document, i l'addenda al conveni esmentat datada el 10 d'abril de 2006.  
La conselleria d'Agricultura, Pesca i Alimentació pretén, amb la seua participació en el finançament de les obres, facilitar a les entitats de reg valencianes l'accés a esta via de finançament de la modernització dels seus sistemes de reg, i contribuir així de manera notable a sufragar part de la inversió prevista en el conveni regulador esmentat descarregant les comunitats de regants d'una important càrrega financera.  
En consideració a tot això, els que compareixen, amb la representació que posseïxen, formalitzen el present conveni d'acord amb les següents:  
CLÀUSULES  
Primera  
Constituïx l'objecte d'este conveni marc establir les bases de les futures condicions tècniques i econòmiques que regiran en la col·laboració entre la Generalitat, a través de la conselleria d'Agricultura, Pesca i Alimentació, i la Comunitat de Regants Canal Xúquer-Túria Sector III Benimodo per a la realització de les obres del "Projecte de construcció i explotació de les obres de modernització i consolidació dels regadius de la Comunitat de Regants Canal Xúquer-Túria Sector III Benimodo", que ha servit de base per a la firma del conveni de 16 de novembre de 2005 entre esta comunitat de regants i la SEIASA, i l'addenda al conveni esmentat datada el 10 d'abril de 2006.  
Segona  
En el moment en què siga possible, i en tot cas abans de l'inici de les obres, la comunitat de regants remetrà a la conselleria d'Agricultura, Pesca i Alimentació un exemplar del projecte que ha servit de base per a la licitació d'obres per part de la SEIASA. De la mateixa manera haurà de procedir la comunitat de regants, arribat el moment, amb els certificats dels acords d'adjudicació, així com de la modificacions successives, en el cas de produir-se, i amb un exemplar de la liquidació final de l'obra.  
Tercera  
La inversió màxima auxiliable quedarà fixada en l'import d'adjudicació del projecte sotmés a licitació d'acord amb el que s'establix en la clàusula anterior. La seua quantificació i, per tant, el compromís econòmic, serà realitzat per mitjà d'addenda al present conveni on s'establirà, una vegada adjudicat el projecte, l'import precís de l'ajuda a concedir a la Comunitat de Regants Canal Xúquer-Túria Sector III Benimodo.  
Quarta  
L'ajuda econòmica concedida es determinarà per aplicació d'un percentatge d'un 25% al pressupost d'adjudicació de l'obra, que s'establix com a inversió màxima auxiliable. L'import definitiu que cal abonar a la comunitat de regants es determinarà aplicant el dit percentatge a la inversió efectivament realitzada, justificada per mitjà de l'aportació de certificats d'obra amb les seues factures i els justificants de pagament d'estes i el certificat del facultatiu supervisor designat a este efecte per la conselleria. L'ajuda calculada de la manera descrita no podrà superar, en cap cas, l'import de la subvenció aprovada inicialment.   
Cinquena  
Per al seguiment d'este conveni, la conselleria nomenarà un tècnic supervisor, les funcions del qual seran:  
Representar la conselleria d'Agricultura, Pesca i Alimentació davant de la comunitat de regants.  
Conéixer els informes que l'Oficina Supervisora del Ministeri d'Agricultura emeta, tant sobre el projecte com sobre les diferents modificacions que, si és el cas, es produïsquen, com també sobre la liquidació final de les obres, i manifestar, si és el cas, la seua conformitat amb estes.  
A la vista dels certificats d'obra que emeta la SEIASA, i amb l'entrega prèvia per part de la comunitat de regants de dos còpies d'estos, emetre, al seu torn, el certificat d'auxili econòmic per a l'abonament de la subvenció el pagament de la qual corresponga a la conselleria.  
Subscriure, juntament amb el president de la comunitat de regants i un representant nomenat per la Direcció General de Regadius i Infraestructures Agràries, una acta de comprovació de la inversió en què es fixarà el preu final de l'obra i la subvenció corresponent.  
EL CONSELLER D'AGRICULTURA,   
PESCA I ALIMENTACIÓ   
Juan G. Cotino Ferrer  
EL PRESIDENT DE LA COMUNITAT   
DE REGANTS CANAL XÚQUER-TÚRIA  
SECTOR III BENIMODO   
José Puig Miravalls